Jeghegnadzoras
Jeghegnadzoras (arm. Եղեգնաձոր) – miestas Armėnijoje, Vajocdzoro srities administracinis centras. Armėnų kalba miestas reiškia „nendrių slėnis“. Miestas yra 1194 metrai virš jūros lygio. Įsikūręs 123 km į pietus nuo šalies sostinės Jerevano. Jeghegnadzoras yra viena iš seniausių gyvenviečių, istorinėje Siuniko provincijoje, Armėnijos karalystėje. Buvo minimas istoriniuose šaltiniuose nuo V a. Šalia miesto yra viduramžių tvirtovės griuvėsiai. Išvystyta tekstilė, statybų sektorius, vyno gamyba, juvelyriniai dirbiniai bei kita. Žemės ūkis išlieka pagrindinė gyventojų veikla.